અમદાવાદ-ઉદેપુર નેશનલ હાઈવે નં-૮ વાહનચાલકો અને રાહદારીઓ માટે ભયજનક બની રહ્યો છે રાજેન્દ્ર નગર પોલીસ ચોકી નજીક ઉભેલા વિદ્યાર્થીઓ પર રાજસ્થાન તરફથી આવતું ટ્રક-ટ્રેલર કાળ બની ત્રાટકતા પોલીસ ચોંકીને નુકશાન પહોંચાડી ધસી આવતા વિદ્યાર્થીઓમાં ભાગદોડ મચી હતી ભાગ દોડમાં એક વિદ્યાર્થીના શરીર પર ટ્રક-ટ્રેલરના તોતિંગ પૈડાં ફરી વળતા ઘટનસ્થળે મોત નીપજ્યું હતું ટ્રક-ટ્રેલરે ઇકો-વાન ને પણ અડફેટે લેતા ભારે અફડાતફડી મચી હતી સદનસીબે વધુ જાનહાની ટળી હતી અકસ્માતના પગલે ટ્રેલરે રોડ પર આડું થઈ જતા ટ્રાફિક જામ થતા પોલીસ ટ્રાફિક પૂર્વરત કરી અકસ્માત સર્જી ફરાર ટ્રક-ટ્રેલર ચાલક વિરુદ્ધ કાયદેસરની કાર્યવાહી હાથધરી હતી.